Document ID: 32001R1700

Uredba Komisije (ES) št. 1700/2001
z dne 28. avgusta 2001
o opustitvi in odprtju tarifnih kvot, ki se uporabljajo za uvoz nekaterih predelanih kmetijskih proizvodov s poreklom iz Estonije v Evropsko skupnost in o spremembi Uredbe (ES) št. 1477/2000
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o določitvi trgovinskega režima za nekatero blago, ki izhaja iz predelave kmetijskih proizvodov [1], nazadnje spremenjene z Uredbo (ES) št. 2580/2000 [2] in zlasti člena 7(2) Uredbe,
ob upoštevanju Protokola št. 2 k Sporazumu o pridružitvi med Evropskimi skupnostmi in njihovimi državami članicami, ki delujejo v okviru Evropske unije, na eni strani in Republiko Estonijo na drugi strani [3], spremenjenega s Protokolom o prilagoditvi trgovinskih vidikov Evropskega sporazuma [4] in zlasti členov 1 in 2 Protokola,
ob upoštevanju naslednjega:
(1) Po Uredbi Komisije (ES) št. 2906/2000 [5] so bile za leto 2001 odprte tarifne kvote, ki se uporabljajo za uvoz proizvodov s poreklom iz Estonije v Skupnost.
(2) Uredba Komisije (ES) št. 1477/2000 [6] določa znižane kmetijske komponente in dodatne carinske dajatve, ki se uporabljajo od 1. julija 2000 za uvoz blaga, ki ga zajema Uredba (ES) št. 3448/93, v Skupnost po Evropskih sporazumih.
(3) Sklep št. 6/2001 Pridružitvenega sveta ES-Estonija z dne 18. julija 2001 [7] je spremenil Protokol št. 2 k Evropskemu sporazumu. Navedeni sklep spreminja obseg tarifnih kvot ter sistem izračunavanja znižanih kmetijskih komponent in dodatnih carinskih dajatev. Sklep začne veljati 1. septembra 2001.
(4) Ustrezno je začasno odpraviti uporabo kvot, odprtih po Uredbi (ES) št. 2906/2000, in odpreti nove letne kvote, predvidene v Prilogi I k Protokolu št. 2. Ker teh letnih kvot ni mogoče odpreti pred 1. septembrom 2001, jih je treba za leto 2001 znižati v sorazmerju z obdobjem, ki je že preteklo. Hkrati je ustrezno odpraviti znižane kmetijske komponente in dodatne carinske dajatve, določene z Uredbo (ES) št. 1477/2000.
(5) Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o Carinskem zakoniku Skupnosti [8] nazadnje spremenjena z Uredbo (ES) št. 993/2001 [9], kodificira upravljanje tarifnih kvot, ki naj se uporabljajo v kronološkem vrstnem redu datumov sprejema deklaracij za sprostitev v prosti promet.
(6) Ukrepi, predvideni v tej uredbi, so v skladu z mnenjem Upravljalnega odbora za horizontalna vprašanja v zvezi s trgovino s predelanimi kmetijskimi proizvodi, ki niso našteti v Prilogi I -
SPREJELA NASLEDNJO UREDBO:
Člen 1
Uporaba tarifnih kvot, odprtih po Prilogi I k Uredbi (ES) št. 2906/2000, se začasno odpravi od 1. septembra 2001.
Tarifne kvote Skupnosti za blago s poreklom iz Estonije, določene v Prilogi k tej uredbi, so vsako leto odprte od 1. januarja do 31. decembra. Za leto 2001 so odprte od 1. septembra 2001 do 31. decembra 2001.
Člen 2
Šesti odstavek člena 2 Uredbe (ES) št. 1477/2000 in Prilogi XIII in XIV k Uredbi se izbrišejo.
Člen 3
Tarifne kvote Skupnosti iz člena 1 upravlja Komisija v skladu z določbami členov 308a do 308c Uredbe (EGS) št. 2454/93.
Člen 4
Ta uredba začne veljati na dan objave v Uradnem listu Evropskih skupnosti.
Uporabljati se začne 1. septembra 2001.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. avgusta 2001

Labels: 3
17
18